|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 25

**din 17 februarie 2015**

**privind aprobarea bugetului de venituri şi cheltuieli**

**al Municipiului Dej pe anul 2015**

**Consiliul local al Municipiului Dej,** întrunit în ședința de îndată din data de 17 februarie 2015 ;

Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 2.583 din data de 6 februarie 2015, prin care se propune spre aprobarea consiliului local proiectul de hotărâre privind aprobarea bugetului de venituri şi cheltuieli al Municipiului Dej pe anul 2015;

În conformitate cu prevederile ‘art.19’, alin. (1), ’art. 26’, alin. (7), lit. a) și b), alin. (8), din Legea Nr. 273/2006 - lege privind finanţele publice locale, cu modificările și completările ulterioare;

Ținând cont de prevederile ’art. 36’, alin. (4), lit. a) și ‘art. 45’, alin. (2), lit. a) din Legea Nr. 215/2001, privind administrația publică locală, republicată, cu completările și modificările ulterioare,

**H O T Ă R Ă Ş T E:**

**Art. 1.** **Aprobă** **bugetul de venituri şi cheltuieli al Municipiului Dej pe anul 2015** în următoarea structură:

1.**Venituri totale în sumă de 108.429 mii lei,** conform **Anexei Nr. 1.**

2.**Cheltuieli totale în sumă de 109.504,40 mii lei,** conform **Anexei Nr. 2.**

 **Art. 2.**  **Aprobă** **Secțiunea de funcționare** - parte de bază obligatorie a bugetului local **în sumă de 53.477,40 mii lei** atât la partea de venituri cât și la partea de cheltuieli, **Anexa Nr. 4.**

 **Art. 3.** **Aprobă** **Secțiunea de dezvoltare** – parte complementară a bugetului local în **sumă de 54.952 mii lei** **la partea de venituri și 56.027 mii lei la partea de cheltuieli,** conform **Anexei Nr. 5.**

**Art. 4.**  **Aprobă** **bugetele instituțiilor de învățământ în sumă de 23.021,00 mii lei** , conform **Anexei Nr. 6.**

**Art. 5. Aprobă** **Lista obiectivelor de investiții**, anexă la bugetul local, în **sumă de 56.507,54 mii lei,** conform **Anexei Nr. 3.**

**Art. 6.** **Aprobă vărsăminte din Secțiunea de funcționare în Secțiunea de dezvoltare** în **sumă de 9.651 mii lei.**

**Art. 7. Aprobă** bugetul de venituri şi cheltuieli pe anul 2015 **al instituțiilor publice și activităților finanțate integral sau parțial din venituri proprii și subvenții**, în următoarea structură:

a.**venituri totale în sumă de 23.143,04 mii lei,**  **Anexa Nr. 4.**

b.**cheltuieli totale în sumă de 23.819,90 mii lei**, **Anexa Nr. 4.**

**Art. 8. Aprobă** **bugetul împrumuturilor în sumă de 0,02 mii lei, conform Anexei Nr. 5.**

**Art. 9.** **Aprobă** **bugetul general al Municipiului Dej pe anul 2015 în sumă de 131.572,04 mii lei la partea de venituri și 133.324,32 mii lei la partea de cheltuieli**, conform **Anexei Nr. 6.**

**Art. 10.** Cu îndeplinirea prevederilor prezentei hotărâri se încredințează direcțiile, serviciile și birourile din cadrul aparatului de specialitate al primarului și instituțiile subordonate.

**Art.11.** Raportul de specialitate și Anexele fac parte integrantă din prezenta hotărâre.

**Art. 12**. Prezenta hotărâre se comunică Instituției Prefectului Județului Cluj, Direcțiilor din cadrul Primăriei Municipiului Dej, Direcției Generale a Finanțelor Publice Cluj și instituțiilor finanțate din bugetul local.

**Preşedinte de şedinţă,**

 **Mailat Ion Sorin**

**Nr. consilieri în funcţie - 19**

 **Nr. consilieri prezenţi - 16**

**Nr. voturi pentru - 16**

 **Nr. voturi împotrivă -**

 **Abţineri -**  **Contrasemnează**

 **Secretar, Covaciu Andron**